CELEX: 62013CN0453
Language: et
Date: 2013-08-12 00:00:00
Title: Kohtuasi C-453/13: Eelotsusetaotlus, mille on esitanud High Court of Justice (England & Wales), Queen's Bench Division (Administrative Court) (Ühendkuningriik) 12. augustil 2013 — The Queen taotluse alusel, mille esitas Newby Foods Ltd, versus Food Standards Agency

23.11.2013   
            
            
               ET
            
            
               Euroopa Liidu Teataja
            
            
               C 344/42
            
         Eelotsusetaotlus, mille on esitanud High Court of Justice (England & Wales), Queen's Bench Division (Administrative Court) (Ühendkuningriik) 12. augustil 2013 — The Queen taotluse alusel, mille esitas Newby Foods Ltd, versus Food Standards Agency
   (Kohtuasi C-453/13)
   2013/C 344/72
   Kohtumenetluse keel: inglise
   
      Eelotsusetaotluse esitanud kohus
   
   High Court of Justice (England & Wales), Queen's Bench Division (Administrative Court)
   
      Põhikohtuasja pooled
   
   
      Kaebuse esitaja: Newby Foods Ltd
   
      Vastustaja: Food Standards Agency
   
      Eelotsuse küsimused
   
   
               1.
            
            
               Kas määruse (EÜ) nr 853/2004 (1) I lisa punktis 1.14 kasutatud sõnad „lihaskiu struktuuri hävimine või muundumine” tähendavad „lihaskiu struktuuri ükskõik millist hävimist või muundumist”, mida on võimalik näha mikroskoopia standardtehnikate abil? (Samad sõnad esinevad ka määruse (EÜ) nr 999/2001 (2) (muudetud määrusega (EÜ) nr 1923/2006 (3)) artikli 3 punktis n)?
            
         
               2.
            
            
               Kas lihatoodet saab klassifitseerida lihavalmistiseks I lisa punkti 1.15 tähenduses, kui esineb mõningane lihaskiu struktuuri hävimine või muundumine, mida on võimalik näha mikroskoopia standardtehnikate abil?
            
         
               3.
            
            
               Kui vastus esimesele küsimusele on eitav ja teisele küsimusele jaatav, siis kas lihaskiu struktuuri hävimise või muundumise määr, mille tõttu tuleb lihatoode klassifitseerida lihamassiks I lisa punkti 1.14 tähenduses, on võrdne määraga, mis on vajalik värske liha omaduste kaotamiseks punkti 1.15 tähenduses?
            
         
               4.
            
            
               Mil määral peavad värske liha omadused olema vähenenud, et saaks öelda, et need on punkti 1.15 tähenduses kaotatud?
            
         
               5.
            
            
               Kui vastus nii esimesele kui kolmandale küsimusele on eitav:
               
                           a)
                        
                        
                           Milline lihaskiu struktuuri muundumise määr on vajalik selleks, et klassifitseerida kõnealune toode lihamassiks?
                        
                     
                           b)
                        
                        
                           Milliseid kriteeriume peaks siseriiklikud kohtud kasutama, et määratleda, kas liha lihaskiu struktuur on sel määral muundunud?
                        
                     
         
      (1)  Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erieeskirjad (ELT L 139, lk 55; ELT eriväljaanne 03/45, lk 14).
   
      (2)  Euroopa Parlamendi ja nõukogu 22. mai 2001. aasta määrus (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad (EÜT L 147, lk 1; ELT eriväljaanne 03/32, lk 289).
   
      (3)  Euroopa Parlamendi ja nõukogu 18. detsembri 2006. aasta määrus (EÜ) nr 1923/2006, millega muudetakse määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad (ELT L 404, 30.12.2006, lk 1).